Az EGT-Vegyesbizottság 2/2000 határozata

(2000. február 4.)

az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1999. november 5-i 144/1999 EGT-vegyesbizottsági határozat [1] módosította.

(2) A kerekes mezőgazdasági vagy erdészeti traktorok borulás hatása elleni védőszerkezeteire vonatkozó 79/622/EGK tanácsi irányelvnek a műszaki fejlődéshez történő hozzáigazításáról (statikus vizsgálat) szóló, 1999. május 6-i 1999/40/EK bizottsági irányelvet [2] be kell építeni a Megállapodásba.

(3) A kerekes mezőgazdasági vagy erdészeti traktorok borulás hatása elleni védőszerkezeteire vonatkozó 77/536/EGK tanácsi irányelvnek a műszaki fejlődéshez történő hozzáigazításáról szóló, 1999. június 1-i 1999/55/EK bizottsági irányelvet [3] be kell építeni a Megállapodásba.

(4) A kerekes mezőgazdasági és erdészeti traktorok világító- és fényjelző berendezéseinek elhelyezésére vonatkozó 78/933/EGK tanácsi irányelvnek a műszaki fejlődéshez történő hozzáigazításáról szóló, 1999. június 3-i 1999/56/EK bizottsági irányelvet [4] be kell építeni a Megállapodásba.

(5) A kerekes mezőgazdasági vagy erdészeti traktorok vezetőülésére vonatkozó tagállami jogszabályok közelítéséről szóló 78/764/EGK tanácsi irányelvnek a műszaki fejlődéshez történő hozzáigazításáról szóló, 1999. június 7-i 1999/57/EK bizottsági irányelvet [5] be kell építeni a Megállapodásba.

(6) A kerekes mezőgazdasági vagy erdészeti traktorok vontatószerkezetére és hátrameneti berendezésére vonatkozó 79/533/EGK tanácsi irányelvnek a műszaki fejlődéshez történő hozzáigazításáról szóló, 1999. június 7-i 1999/58/EK bizottsági irányelvet [6] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

(1) A Megállapodás II. melléklete II. fejezetének 11. pontja (77/536/EGK tanácsi irányelv) a következő francia bekezdéssel egészül ki:

- "— 399 L 0055: A Bizottság 1997. június 1-i 1999/55/EK irányelve (HL L 146., 1999.6.11., 28. o.)."

(2) A Megállapodás II. melléklete II. fejezetének 13. pontja (78/764/EGK tanácsi irányelv) a következő francia bekezdéssel egészül ki:

- "— 399 L 0057: A Bizottság 1997. június 7-i 1999/57/EK irányelve (HL L 148., 1999.6.15., 35. o.)."

(3) A Megállapodás II. melléklete II. fejezetének 14. pontja (78/933/EGK tanácsi irányelv) a következő francia bekezdéssel egészül ki:

- "— 399 L 0056: A Bizottság 1997. június 3-i 1999/56/EK irányelve (HL L 146., 1999.6.11., 31. o.)."

(4) A Megállapodás II. melléklete II. fejezetének 16. pontja (79/533/EGK tanácsi irányelv) a következő francia bekezdéssel egészül ki:

- "— 399 L 0058: A Bizottság 1997. június 7-i 1999/58/EK irányelve (HL L 148., 1999.6.15., 37. o.)."

(5) A Megállapodás II. melléklete II. fejezetének 17. pontja (79/622/EGK tanácsi irányelv) a következő francia bekezdéssel egészül ki:

- "— 399 L 0040: A Bizottság 1999. május 6 -i 1999/40/EK irányelve (HL L 124., 1999.5.18., 11. o.)."

2. cikk

Az 1999/40/EK, az 1999/55/EK, az 1999/56/EK, az 1999/57/EK és az 1999/58/EK bizottsági irányelv izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 2000. február 5-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [7].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. február 4-én.

az EGT-Vegyesbizottság részéről

az elnök

F. Barbaso

[1] HL L 15., 2001.1.18., 38. o.

[2] HL L 124., 1999.5.18., 11. o.

[3] HL L 146., 1999.6.11., 28. o.

[4] HL L 146., 1999.6.11., 31. o.

[5] HL L 148., 1999.6.15., 35. o.

[6] HL L 148., 1999.6.15., 37. o.

[7] Alkotmányos követelmények nem merültek fel.

--------------------------------------------------